ועדת הכלכלה, כנסת 19, פרוטוקול מספר 318, 2014-07-15 13:00

אבישי ברוורמן: רבותי, חבר הכנסת כץ, מנהלת הוועדה לאה ורון, היועצים המשפטיים איתי עצמון ואביגל כספי, מכובדי כולם, אנחנו מעלים היום שתי הצעות חוק פרטיות, הראשונה תידון כעת והשנייה בשעה 13:45, אבל כל הצעה תידון בנפרד.

אבישי ברוורמן: על סדר היום הצעת חוק הגנת הצרכן (תיקון מס' 39) (זיהוי טלפוני של עוסק), התשע"ד-2014, של חבר הכנסת חיים כץ.

אבישי ברוורמן: ההצעה עברה בקריאה הראשונה ב-24 בפברואר 2014 ואני מבקש מחבר הכנסת כץ להציג אותה בקצרה ובבירור כהרגלו.

חיים כץ: הצעת החוק הזאת באה לתת מענה לצרכן שמזמין שירות ולפעמים לא מחכה בדיוק ליד הטלפון, או הטלפון לא נגיש ואז הוא ממתין כפי שהוא צריך להמתין, חצי יום בביתו או במקום שאליו הוא צריך להגיע תוך שעה – ובזה אני מדבר כבר על הצעת החוק השנייה – הוא צריך להגיע תוך שעה או חצי שעה לבית ולקבל את פני הטכנאי, והוא צריך גם להכין את השתייה וגם להביא את הפרחים וגם להכין את השטיח, אחרת הטכנאי לא ייתן לו שירות טוב.

חיים כץ: ואז הטלפון שהוא מקבל הוא טלפון חסוי.

חיים כץ: דרך אגב, עניין הטלפון החסוי עלה גם בסדרה "רמזור" של אדיר מילר, שם הוא מחכה לטכנאי קירור והמספר של הטכנאי חסוי והוא לא יודע איך לחזור אליו.

חיים כץ: אתה רואה כיוונו לדעת גדולים...

חיים כץ: אנחנו אמרנו שצריך מענה, שלא יהיה מספר חסוי ואז הוא יאבד את התור וגם יאבד חצי יום עבודה.

חיים כץ: בעבודה שלנו אם אנחנו לא שובתים אין לה ערך ואם אנחנו שובתים מתחילים לחשב כמה המשק מפסיק בגין עבודה.

חיים כץ: אבל אנחנו לא רוצים לשבות, אנחנו רוצים לעבוד, אנחנו רוצים לא להשחית לריק זמני עבודה.

חיים כץ: בא משרד הכלכלה והציע שיהיה מרכז כזה של טלפון מזוהה, אולי לא המספר האישי של הטכנאי אבל טלפון שייתן מענה.

חיים כץ: אני קיבלתי את ההצעה הזאת.

אבישי ברוורמן: אם כך, מי ממשרד הכלכלה רוצה להתייחס?

<אפרת רחלי מאירי: אני מהרשות להגנת הצרכן וסחר הוגן.

אבישי ברוורמן: אתמול העברנו את החוק.

אבישי ברוורמן: קיבלת דיווח?

<אפרת רחלי מאירי: כן.

<אפרת רחלי מאירי: בשעה טובה.

<אפרת רחלי מאירי: ההערות הכלליות, אכן, כפי שכבוד חבר הכנסת חיים כץ אמר, באמת תיאמנו את העניין ביחד.

<אפרת רחלי מאירי: קיבלנו את האפשרות הזאת.

<אפרת רחלי מאירי: העלו אפשרות שיינתן שם מלא או שם פרטי.

<לאה ורון: כעת מבקשים להעיר הערות כלליות.

<אפרת רחלי מאירי: אין לנו הערות כלליות.

<אפרת רחלי מאירי: אנחנו ברוח המחוקק.

אבישי ברוורמן: עו"ד רבינוביץ, רק הערות כלליות.

אבישי ברוורמן: הערות פרטניות נשמע בעת ההקראה.

אבישי ברוורמן: בבקשה.

<שוש סוזנה רבינוביץ: יש לנו שתי הערות שהן כלליות וספציפיות, כי הרי ההצעה קצרה.

אבישי ברוורמן: תאמרי את אשר על ליבך.

<שוש סוזנה רבינוביץ: כפי שגם חבר הכנסת כץ אמר, כולנו מסכימים שצריך לחזור לאיזה אדם אחראי שיש לו כתובת.

<שוש סוזנה רבינוביץ: אנחנו רק מציעים שבהצעה הנוסח יהיה ברור יותר, שיהיה כתוב שמדובר על פנייה טלפונית למוקד שירות, שזה יהיה ברור בתוך ההצעה.

<שוש סוזנה רבינוביץ: זה באמת מה שכולנו מסכימים עליו, רק שנראה את זה בהצעה.

<לאה ורון: אני לא מבינה את ההערה שלך.

<שוש סוזנה רבינוביץ: זאת הערת נוסח.

<איתי עצמון: אבל מבחינת המהות למה את מתכוונת?

<שוש סוזנה רבינוביץ: שצרכן יידע למי לחזור.

<שוש סוזנה רבינוביץ: אם הוא דיבר עם מישהו, שיידע למי לחזור כשהוא מתקשר למוקד.

<שוש סוזנה רבינוביץ: זה לא חייב להיות הטלפון של הטכנאי שבדרך.

<שוש סוזנה רבינוביץ: ההערה הכללית השנייה היא בעניין השם המלא, שכתוב בסעיף קטן (א).

<שוש סוזנה רבינוביץ: זאת לא הערה כללית, זה באמת כבר לנוסח.

<שוש סוזנה רבינוביץ: בדיון הקודם שינו את הנוסח ל"שם המלא", אחר-כך העלינו את הבעיה של הטרדות לעתים כאשר יודעים את השם המלא, היום כשהכול כל-כך פתוח וחשוף גם בפייסבוק ובכל מקום.

<שוש סוזנה רבינוביץ: אנחנו מציעים שתהיה אפשרות או לומר את השם המלא או שם פרטי ואמצעי זיהוי אחר, שבכל זאת ידעו למי לחזור.

אבישי ברוורמן: נעלה את זה בדיון הפרטני על הסעיף.

חיים כץ: אם אפשר לומר גם את מספר כרטיס האשראי שלו, זה יהיה יותר נוח...

<שוש סוזנה רבינוביץ: אם החברה תעדיף אז למה לא.

אבישי ברוורמן: רבותי, אם כך נפתח בהקראה.

אבישי ברוורמן: עו"ד עצמון, בבקשה.

<איתי עצמון: הצעת חוק הגנת הצרכן (תיקון מס' 39) (זיהוי טלפוני של עוסק), התשע"ד-2014 סעיף 1 – הוספת סעיף 18ג "בחוק הגנת הצרכן, התשמ"א-1981, אחרי סעיף 18ב יבוא: "18ג.

<איתי עצמון: זיהוי טלפוני של עוסק נציג של עוסק יזדהה בשמו המלא בכל שיחה טלפונית עם צרכן.

<איתי עצמון: פנייה טלפונית של עוסק לצרכן תיעשה ממספר טלפון מזוהה, שניתן לחייג אליו; לא היה מענה לשיחה מצד הצרכן, יודיע נציג העוסק לצרכן על מספר טלפון שבאמצעותו יוכל הצרכן ליצור עמו קשר.

<איתי עצמון: בסעיף זה, "עוסק" – כל אחד מאלה: עוסק המנוי בתוספת השנייה, עוסק המחויב לתת שירות לצרכן לאחר מכירה כאמור בסעיף 18א(א), או עוסק הנותן שירות לתיקון ליקויים ופגמים והחלפת טובין גם שלא לאחר מכירה כאמור בסעיף 18א(ב).

<איתי עצמון: "" כפי שנאמר, מדובר כאן על חובה של נציג של עוסק להזדהות בשמו המלא בכל שיחה טלפונית עם הצרכן, וכן שהפנייה הטלפונית של העוסק לצרכן תהיה ממספר טלפון מזוהה שניתן לחייג אליו.

<איתי עצמון: החובות שמוצע להחיל כאן יחולו על עוסקים כפי שמוגדר בסעיף קטן (ג).

<איתי עצמון: מדובר על עסוק שמנוי בתוספת השנייה.

<איתי עצמון: בתוספת השנייה לחוק מנויים עוסקים בתחומי התקשורת, הגז, החשמל, המים, האינטרנט ושירותי רפואה.

<איתי עצמון: וכן, כפי שציינתי בעת ההקראה, מדובר על עוסק שנותן שירות לצרכן לאחר מכירה או שנותן שירות לתיקון ליקויים ופגמים והחלפת טובין גם שלא לאחר המכירה.

<איתי עצמון: יש כאן הגדרה רחבה של "עוסק".

אבישי ברוורמן: האם יש הערות לנוסח הזה?

<איתי עצמון: זה הנוסח בכפוף להערות שיישמעו.

<איתי עצמון: גם לי יש הערות.

אבישי ברוורמן: זה הנוסח כרגע.

חיים כץ: אתה יכול להסמיך את היועצים המשפטיים אחר-כך לנסח.

<איתי עצמון: אולי יש משהו מהותי.

<אפרת רחלי מאירי: לגבי סעיף קטן (ב), זה גם עניין של ניסוח, שאולי צריך לחדד בהתאם לכוונת המציע.

<אפרת רחלי מאירי: "שבאמצעותו יוכל הצרכן ליצור עמו קשר" – הכוונה היא כשמדברים על הטלפון הגלוי, כאשר הנציג מתקשר ממוקד שירות הלקוחות ואז אני חוזרת למוקד שירות הלקוחות.

<אפרת רחלי מאירי: למעשה אני מתחילה את כל הסאגה הזאת מהתחלה, שנניח מתנתקת השיחה ואז אני מתקשרת שוב ואז אני צריכה לעבור את כל התהליך, של כמעט 40 דקות עד שאני מצליחה להגיע לאותו נציג שדיבר איתי, שמכיר את כל הסיפור, או להגיע לנציג אחר ולהתחיל לספר את הסיפור מהתחלה.

<אפרת רחלי מאירי: איך המציע רוצה לפתור את הבעיה הזאת?

<אפרת רחלי מאירי: אני חוששת שזה יגיע לשאלה פרשנית, מה הכוונה במילים "ליצור קשר עמו".

אבישי ברוורמן: מה ההצעה?

<אפרת רחלי מאירי: אולי לקבוע שגם דרך שלוחה, כלומר שכן יש אפשרות לחזור לאותו נציג.

<שוש סוזנה רבינוביץ: זה בלתי אפשרי.

אבישי ברוורמן: זאת ההצעה.

אבישי ברוורמן: אתם אומרים שזה לא נכון מבחינה טכנית.

אבישי ברוורמן: מי רוצה לדבר?

<איתי עצמון: כשכתוב "ליצור עמו קשר", האם זה למוקד או לנציג הספציפי?

<אפרת רחלי מאירי: הבנתי שכוונת המציע היתה שמלכתחילה אם מתנתקת השיחה לא נעבור שוב את כל הסאגה מהתחלה עד שנגיע לאותו נציג.

חיים כץ: כוונת המציע היתה שאם לא רוצים לתת את מספר הטלפון הפרטי אז לכל חברה יהיו מספרי טלפון והנציג יתקשר בטלפון מזוהה ואפשר יהיה לחזור אליו, אבל משרד הכלכלה לא רואה עין בעין אתי.

חיים כץ: אני מוכן להתפשר אתו.

<פאדיה זידאן: לגבי ההודעה בהצעת החוק, לפיה העוסק צריך להתקשר ממספר מזוהה שניתן לחזור אליו – בתקופה האחרונה יש פרקטיקה של call back, לא רק בתחום התקשורת, בתחומים רבים.

<פאדיה זידאן: יש אפשרות להשאיר את הפרטים של המתקשר והעוסק חוזר בטלפון למספר הזה.

<פאדיה זידאן: יש אפשרות לעשות טלפון מזוהה, מספר מסוים שאפשר לדעת שזה שירות לקוחות של חברה מסוימת.

<פאדיה זידאן: אבל להגיד שניתן יהיה לחזור למספר הזה – זה ייצור קושי מעשי כי למעשה המספר הזה יהפוך למוקד הטלפוני.

אבישי ברוורמן: מה ההצעה החלופית?

אבישי ברוורמן: אני מבין שיש בעיה מסוימת.

אבישי ברוורמן: מה הפתרון?

אבישי ברוורמן: משרד התקשורת, משרד הכלכלה, תנו לי פתרון.

<פאדיה זידאן: מבחינתנו אפשר שהמספר יהיה מזוהה אבל לא תהיה חובה לאפשר לחזור למספר הזה.

<איתי עצמון: מה המשמעות?

<שוש סוזנה רבינוביץ: יש לנו הצעת נוסח.

<שוש סוזנה רבינוביץ: "פנייה טלפונית של מוקד שירות של עוסק לצרכן תיעשה ממספר טלפון מזוהה".

<שוש סוזנה רבינוביץ: זאת אומרת, מאחר והוא צריך בכל מקרה להזדהות ולהגיד מי הוא, אתה מתקשר ויודע בדיוק לאיזה מספר להתקשר, הכול מתועד, הכול בשליטה של המרכזייה, של המוקד.

<שוש סוזנה רבינוביץ: אם אותו מוקדן סיים את המשמרת שלו והוא לא שם ואחר-כך אני מתקשר למוקד, יודעים בדיוק מתי התקשרתי, על מה התקשרתי, מדוע התקשרתי.

<שוש סוזנה רבינוביץ: יש טלפון מזוהה.

אבישי ברוורמן: תסבירי לי עם דוגמה מה התהליך.

אבישי ברוורמן: היתה הצעה של חבר הכנסת כץ.

אבישי ברוורמן: אומרים כאן שיש בה בעיות טכניות כלשהן שצריך לפתור.

אבישי ברוורמן: תסבירי לי את המצב על-פי ההצעה של חבר הכנסת כץ לעומת ההצעה שאת מציעה ואז נוכל להצביע.

<שוש סוזנה רבינוביץ: העיקר הוא שהצרכן יידע למי לחזור.

<שוש סוזנה רבינוביץ: יש לו את מספר הטלפון של המוקד, הוא מתקשר, הוא אומר מי הוא.

<שוש סוזנה רבינוביץ: הכול רשום בפני מי שעונה לו.

<איתי עצמון: ההצעה שלך היא להחליף את המילה "עוסק" ב"מוקד"?

<שוש סוזנה רבינוביץ: לא.

<שוש סוזנה רבינוביץ: אני מציעה להוסיף: "פנייה טלפונית של מוקד שירות של עוסק".

<איתי עצמון: אבל אם העוסק לא פועל באמצעות מוקד שירות?

<הילה דוידוביץ-בלומנטל: וזה גם רק שיחות מסוג מאוד-מאוד מסוים.

<איתי עצמון: ההצעה שלך מצמצמת מאוד.

חיים כץ: יבוא המוקדן ויגיד: רק רגע, אתה הזמנת לתיקון מכונת כביסה.

חיים כץ: בסך הכול רצינו מספר טלפון שאליו יוכלו לחזור ועשו מזה מערך לוגיסטי של 40 עובדים.

<שוש סוזנה רבינוביץ: אני רוצה ודאות.

<שוש סוזנה רבינוביץ: הנוסח כרגע מבטיח לי שאין חובה לחזור לטכנאי עצמו?

<שוש סוזנה רבינוביץ: זו השאלה שלי.

<שוש סוזנה רבינוביץ: אם זה מבטיח אז זה מספיק טוב.

אבישי ברוורמן: לשאלה הזאת של עו"ד רבינוביץ.

אבישי ברוורמן: עו"ד זידאן, אנחנו צריכים לבחור בין חלופות ולהמליץ עליהן.

אבישי ברוורמן: מה את ממליצה?

<פאדיה זידאן: אמרתי שיהיה קושי באפשרות לחזור למספר הזה.

אבישי ברוורמן: אז מה האלטרנטיבה?

אבישי ברוורמן: אני רוצה פתרונות.

<איתי עצמון: אני מבין שזאת תכלית הצעת החוק.

<פאדיה זידאן: לעניין ההצעה על מוקד טלפוני, בתחום התקשורת יש הסדרה שנעשית היום במשרד התקשורת לגבי מוקדים טלפוניים של בעלי רישיונות מכוח חוק התקשורת.

<לאה ורון: לפעמים זה אפילו מוקד אחד שנותן שירותים לכמה וכמה בעלי רישיונות.

<פאדיה זידאן: מבחינתי אם הנוסח יישאר כפי שהוא נבקש להחריג את תחום התקשורת, כי יש הסדרה ספציפית.

<אפרת רחלי מאירי: סליחה, יש לנו הסכמה של ועדת השרים לענייני חקיקה.

<פאדיה זידאן: אבל הנוסח השתנה באופן מסיבי.

חיים כץ: את לא מסכימה?

חיים כץ: אבל אני המחוקק, אני מניח הצעת חוק.

חיים כץ: אני לא צריך לבקש אישור מאף אחד.

חיים כץ: תביני, בשביל שתוכלי להתנגד את צריכה להיבחר לכנסת ולהיות מחוקקת ולהצביע נגד.

<פאדיה זידאן: קטונתי.

חיים כץ: אני המחוקק.

חיים כץ: אני חושב שזה מה שהאזרחים צריכים.

חיים כץ: אני בא לשפר את איכות החיים של האזרחים.

חיים כץ: אני לא צריך לשאול פה כל אחד ואחד.

<פאדיה זידאן: אני מעלה את הקשיים בהצעה הנוכחית.

אבישי ברוורמן: רבותי, יש ספר נפלא שנכתב לפני עשרות שנים ועשו ממנו סרט נפלא, על מה שקרה בארצות-הברית: "הסנאט ימליץ ויאשר".

אבישי ברוורמן: כאשר חיים כץ ואני גדלנו ברמת יצחק בספרייה היו מחליפים את הספר הזה.

אבישי ברוורמן: וגם פה, פה הסנאט זה הכנסת.

אבישי ברוורמן: במקרה הזה יש הצעת חוק שנצביע עליה.

אבישי ברוורמן: כל נציגי הממשלה שאישרו את זה בוועדת השרים לענייני חקיקה יכולים עכשיו להעיר הערות ואז או שנאמץ את ההמלצות הללו או שלא נאמץ אותן ונצביע.

אבישי ברוורמן: רק הסברתי את התהליך של הפרדת הרשויות שקיים עדיין.

<לאה ורון: התהליך הוא שחברי הכנסת בוועדה בבואם לקבל החלטות שומעים את דברי המוזמנים, שאנחנו מקפידים מאוד להזמין לדיונים, על מנת שההחלטה שהם יקבלו תהיה מושכלת ועל בסיס מידע ונתונים שהוצגו בפניהם.

אבישי ברוורמן: שיכולים להשתנות.

אבישי ברוורמן: לכן מה ההצעה?

<הילה דוידוביץ-בלומנטל: אפשר לקבוע שבתחילת השיחה, בעל-פה יודיע אותו נציג של העוסק שנמצא בצד השני של הקו, מייד לאחר שהוא מזדהה, גם את מספר הטלפון, לרבות השלוחה, שאליו ניתן לחזור.

חיים כץ: את מבינה את הצעת החוק?

חיים כץ: הצעת החוק נולדה רק למקרה שכלקוח לא הספקתי לענות.

חיים כץ: אם הוא מדבר איתי ושואל אותי אם אני בבית – אין בעיה, אני מחכה לו.

חיים כץ: הוא אומר: אני מגיע בעוד 20 דקות.

חיים כץ: אין בעיה, אני יושב בבית ומחכה.

חיים כץ: מתי יש צורך בהצעת החוק?

חיים כץ: כאשר לא הספקתי לענות והוא לא הודיע לי כלום, ועכשיו אני לא יודע אם אוכל להיכנס לאמבטיה או לא אוכל להיכנס לאמבטיה, אם הפסדתי 3 שעות בהמתנה או לא.

חיים כץ: אם הוא ישאיר לי הודעה במשיבון או יסמס לי הודעה "אני מגיע בתוך 20 דקות, תענה לטלפון זה וזה" – בסדר.

חיים כץ: אם הוא מדבר איתי אז אין בעיה, אבל אם הוא לא מדבר איתי יש בעיה גדולה.

<לאה ורון: ומה באשר לסיטואציה שקבעת אתו שיבוא ביום שני בשעה 17:00 ו"נפל" עליך משהו חשוב יותר ואתה רוצה להזיז את הביקור ליום שלישי?

חיים כץ: במקרה כזה אני לא מדבר אתו.

חיים כץ: אז אני מדבר עם המוקד.

חיים כץ: אני לא מזמין דרך טכנאי.

חיים כץ: אני מתקשר למוקד ואומר לו: אני לא רוצה להביא את הטכנאי סתם, כי אני יכול להביא אותו כאשר אני לא בבית ואז הוא ילך.

חיים כץ: אני מתקשר למוקד ואומר לו: ביום חמישי הזה אני מצטער, לא יכול, ואז קובעים לך תור אחר.

אבישי ברוורמן: רבותי, חבר הכנסת כץ ניסח יפה, ולכן מה הפתרון?

<הילה דוידוביץ-בלומנטל: אם כך, אני קוראת את הסעיף, הוא עוסק להבנתי בשתי סיטואציות.

<הילה דוידוביץ-בלומנטל: אחת, שזה הרישה של הסעיף, אם ענו לך, אז יופיע מספר גלוי על הצג.

חיים כץ: אם ענו לך – אז זה לא מעניין.

<הילה דוידוביץ-בלומנטל: אם לא ענו לך, שזה הסיפה, החלק השני של הסעיף, אז אתה משאיר הודעה – זה יכול להיות אס-אם-אס או הודעה במשיבון – עם מספר הטלפון שאליו אפשר לחזור.

<אפרת רחלי מאירי: אני חושבת שאנחנו בתמימות דעים, אנחנו מסכימים על אותו דבר.

<אפרת רחלי מאירי: אני פשוט רוצה למנוע סיטואציה שבסופו של דבר נגיע לבית-המשפט לפרשנות.

<אפרת רחלי מאירי: למה?

<אפרת רחלי מאירי: כי "ליצור עמו" – השאלה אם אתה יוצר קשר עם הנציג הספציפי שאליו מכוון חבר הכנסת כץ או אתה מתקשר למוקד ומתחיל שוב את כל הסאגה.

<אפרת רחלי מאירי: אני חושבת שרק את הנקודה הזאת צריך לברר.

אבישי ברוורמן: אז מה לכתוב?

<אפרת רחלי מאירי: להגיד רק "לא היה מענה לשיחה".

<אפרת רחלי מאירי: לא צריך את הרישה, להבנתי.

<אפרת רחלי מאירי: לפי מה שאני מבינה מחבר הכנסת כץ, הוא התכוון רק לסיטואציה שלא עונים לשיחה.

<אפרת רחלי מאירי: לא צריך מלכתחילה את החובה לדרוש שהשיחה מזוהה.

<אפרת רחלי מאירי: יש חובה כבר להודיע בכל דרך שהיא.

אבישי ברוורמן: עו"ד איילת כהן מעגן מחברת "בזק".

<איילת כהן מעגן: אני חושבת שהדרך לאזן את הדברים כך שזה יענה גם על הצורך וגם יהיה פיזבילי, כדי שהלקוח יידע עם מי הוא דיבר, יכול להיות שהוא סיכם משהו, למרות שהשיחות מוקלטות ויוצאים מכתבים- -

אבישי ברוורמן: ולמרות ולמרות ולמרות.

<איילת כהן מעגן: - - יימסר זיהוי של הנציג, שלא חייב להיות שם ושם משפחה כדי שיגיעו אליו הביתה, אבל כדי שאפשר יהיה לדעת מי ניהל את השיחה.

אבישי ברוורמן: איך מנסחים את זה?

<איילת כהן מעגן: לחזור לשלוחה של אותו נציג, או ספציפית בשיחה הבאה לאותו נציג – צריך להבין שכאשר יש מוקד עם אלפי נציגי שירות זה פשוט בלתי אפשרי.

<איילת כהן מעגן: זה גם לא יאפשר לנו לעמוד בכללים האחרים שחלים עלינו, של המתנה עד 3 דקות וכולי.

אבישי ברוורמן: ולכן?

<איילת כהן מעגן: ולכן מה שצריך להיות כאן זה יכולת לזהות את הנציג באמצעות שם ושם משפחה, או אמצעי זיהוי אחר שמזהה את אותו נציג, לפי בחירת העוסק.

<איילת כהן מעגן: והדבר השני, מספר מזוהה של אותו מוקד, שהלקוח יידע לאן לחזור, ששם הנציג היה, אבל לא לנציג הספציפי.

אבישי ברוורמן: ואז יטפלו בו, כדי שחיים כץ יוכל לצאת מן האמבטיה.

חיים כץ: אתה צריך להביא לפה את הסדרה "רמזור", היא בדיוק על הצעת החוק הזאת, איך הוא נשאר 3 חודשים בבית ובכל פעם הוא איחר לשיחה והטכנאי הלך, ובסוף הוא משאיר את הטכנאי בבית ולא נותן לו לצאת.

<מיטל נעים: אבל היה לו את מספר הטלפון של הטכנאי וזה לא עזר.

אבישי ברוורמן: אדיר מילר הוא אחד השחקנים הטובים שיש לנו.

אבישי ברוורמן: ראיתי אותו משחק גם בסרטים, הוא שחקן אדיר וגם יוצר אדיר.

אבישי ברוורמן: כבודו מלא עולם, אבל אנחנו רוצים לפתור פה את הבעיה של הטלפון ולא של אדיר מילר.

אבישי ברוורמן: ולכן על מה אני מצביע, איתי עצמון?

<איתי עצמון: על מה שהוועדה תחליט.

<איתי עצמון: אני צריך להבין מה ההחלטה העקרונית.

<שוש סוזנה רבינוביץ: קודם כול צריך בסעיף קטן (א) לומר "נציג של עוסק יזדהה בשמו המלא או באמצעי זיהוי אחר".

<קריאה: מה יכול להיות אמצעי זיהוי אחר?

<מיטל נעים: למשל: מורן מצוות 5.

<מיטל נעים: כך עושים את זה גם היום.

<קריאה: אפשר בלי שם משפחה?

<מיטל נעים: אתם יודעים מה קורה אצלנו לנציגים?

<מיטל נעים: אנשים מטרידים אותם בטלפון.

אבישי ברוורמן: לגבי הזיהוי, יכול להיות זיהוי שהנציג אומר ששמו חיים וקנין, זה זיהוי.

אבישי ברוורמן: זיהוי אחר הוא למשל לומר: חיים מצוות 5.

אבישי ברוורמן: זה מקובל עליך?

חיים כץ: איך אני חוזר אליו?

<מיטל נעים: זה אותו דבר.

חיים כץ: פחות חשוב לי מי הוא בכלל.

חיים כץ: אני רוצה לקבל שירות.

אבישי ברוורמן: לכן בואו נסיים ונצביע על סעיף קטן (א) לחוד.

אבישי ברוורמן: יכול להיות שהתשובה תהיה "חיים וקנין" או "חיים מצוות 5", ותיכף נראה איך מגיעים לחיים.

<איתי עצמון: כלומר, "בשם מלא, או באמצעי זיהוי אחר".

<אפרת רחלי מאירי: או שם מלא, או שם פרטי בתוספת אמצעי זיהוי.

<לאה ורון: לכל הנציגים יש אמצעי זיהוי נוסף.

<לאה ורון: אם הוא לא אומר את שם המשפחה יש לו אצל העוסק אמצעי זיהוי – צוות 5, אגף 4, הכול בסדר.

אבישי ברוורמן: אני מעלה להצבעה את סעיף קטן (א) כפי שנוסח על-ידי איתי עצמון לאור כל ההערות שנשמעו.

אבישי ברוורמן: מי בעד?

אבישי ברוורמן: מי נגד?

אבישי ברוורמן: בעד – 3

אבישי ברוורמן: נמנעים – אין

אבישי ברוורמן: הסעיף נתקבל.

חיים כץ: אני מחליף בהצבעה את חברת הכנסת גילה גמליאל או את חבר הכנסת זאב אלקין.

חיים כץ: יש לי מבחר גדול.

<איתי עצמון: בסעיף קטן (ב) יש הצעה לתיקון.

<אפרת רחלי מאירי: "פנה עוסק לצרכן ולא היה מענה לשיחה מצד הצרכן"- - -

<איתי עצמון: כלומר, את מציעה למחוק את הרישה "פנייה טלפונית של עוסק לצרכן תיעשה ממספר טלפון מזוהה, שניתן לחייג אליו"?

<אפרת רחלי מאירי: הבעיה דווקא כשאין מענה.

חיים כץ: קודם כול, הבעיה היא כשאין מענה.

חיים כץ: כשיש מענה אין בעיה.

חיים כץ: אם יש מענה האדם מחכה, הכול בסדר.

חיים כץ: כשאין מענה אני רוצה שאותו אדם שמחכה בבית יידע לאן לחזור.

חיים כץ: שהוא יקבל מענה מיידי ויאמרו לו: הטכנאי בדרך אליך, הוא צריך לבוא בעוד חצי שעה.

חיים כץ: ואז האדם יחכה לו.

חיים כץ: אם לא רוצים שאני אדבר עם הטכנאי אז שיהיה מוקד שידבר עם הטכנאי ויגיד לו: תתקשר אליו שוב, הוא מחכה ליד הטלפון.

אבישי ברוורמן: רבותי, אחרי שדיברנו כל-כך הרבה על אדיר מילר, אני גדלתי, ביחד עם חבר הכנסת כץ, על המערכון של "הגשש החיוור" "שיר הטלפון" ("שלשלתי אסימון חייגתי לז'קלין – אין תשובה, אין תשובה").

<איתי עצמון: אני מבקש להתייחס.

<איתי עצמון: לא כל-כך הבנתי משהו בהצעה של עו"ד מאירי.

<איתי עצמון: איך העוסק יכול לדעת אם הצרכן לא יענה?

<אפרת רחלי מאירי: עוד לא סיימנו.

<אפרת רחלי מאירי: "פנה עוסק לצרכן ולא היה מענה לשיחה מצד הצרכן, יודיע נציג העוסק לצרכן על מספר טלפון שבאמצעותו יוכל הצרכן ליצור"- -

חיים כץ: מתי יודיע?

<אפרת רחלי מאירי: כשהוא מתקשר ולא עונים לו אז הוא שולח אס-אם-אס, משאיר הודעה.

חיים כץ: בסדר.

<אפרת רחלי מאירי: זו האופציה שאני מציעה, אני משערת שיחלקו עליה.

<אפרת רחלי מאירי: - -"שבאמצעותו יוכל הצרכן ליצור עם הנציג קשר".

<אפרת רחלי מאירי: אני מבינה שחברי כאן אומרים שאין אפשרות לחזור לאותה שלוחה אבל אני משערת שבאותו רגע נתון, הרי המבחן, מתי אני סופרת את 3 הדקות, זה כאשר הצרכן מתקשר למוקד ועד שבעצם מנתבים אותו.

<לאה ורון: נניח שהעוסק התקשר לטלפון בביתי שאין בו משיבון.

<לאה ורון: הוא צריך לברר מה מספר האס-אם-אס שלי כדי להשאיר לי הודעה?

חיים כץ: לא, זה לא מה שהיא אומרת.

חיים כץ: היא אומרת, אותו טכנאי סודי שאסור להפריע לו בעבודה נשלח ממוקד.

חיים כץ: הוא מודיע למוקד: נסעתי לביתו של אבישי ברוורמן לתקן לו את מכונת הכביסה והוא לא עונה לי.

חיים כץ: אני רוצה להגיד לו שאני מגיע בתוך שעה, בתחום 4 השעות, והוא לא עונה לי.

חיים כץ: הם במוקד יתקשרו פעם נוספת לאבישי ברוורמן, יגידו לו: תשמע, טכנאי מתקשר אליך ואתה לא עונה, תן תגובה.

<לאה ורון: נניח שאבישי ברוורמן לא עונה גם למוקד?

חיים כץ: אז זה לא בסדר.

<אפרת רחלי מאירי: ישלחו אס-אם-אס או משהו כזה.

<לאה ורון: אבל אבישי ברוורמן השאיר מספר טלפון נייח.

חיים כץ: אז זה לא בסדר, אז אבישי ברוורמן לא בבית, אז הוא "פישל".

<איתי עצמון: אבל מדובר כאן על כל פנייה של עוסק.

חיים כץ: שישאירו מספר טלפון שאוכל להתקשר ולהגיד לו: יעקב, אני בבית.

אבישי ברוורמן: עו"ד עצמון, תמליץ לי, כי שמעתי פה את כל עורכי-הדין החכמים.

<איתי עצמון: אני חושש שההצעה שהוצגה כאן קצת בעייתית מכיוון שלא תמיד תהיה אפשרות להשאיר הודעה.

חיים כץ: זאת ההצעה הכי פשוטה, מהחיים.

חיים כץ: ככה חיים כולם.

חיים כץ: היא הכי זולה.

חיים כץ: בלי להסתבך יותר מדי.

חיים כץ: אבל אני לא עורך-דין.

<תמר תורג'מן: "ככל שניתן.

<תמר תורג'מן: "

<איתי עצמון: מה זה ככל שניתן?

<איתי עצמון: אז מה נותנת הצעת החוק?

חיים כץ: שישאירו מספר טלפון לתגובה.

<אפרת רחלי מאירי: אני לא מצליחה להבין.

<אפרת רחלי מאירי: אני אומרת "באמצעותו יוכל הצרכן ליצור עם הנציג קשר".

<אפרת רחלי מאירי: אפשר להגיד שיפנה שוב למוקד, יחכה שוב 40 דקות על הקו.

<אפרת רחלי מאירי: זה מסכל את כל ההצעה שלך.

חיים כץ: אני רוצה שישאיר הודעה איפה ניתן למצוא אותו ושאוכל לחזור אליו.

<אפרת רחלי מאירי: נכון, אנחנו מדברים על אותו דבר בדיוק.

<לאה ורון: בכל מקרה, מדברים בוועדת הכלכלה ברשות.

<לאה ורון: תירגעו.

אבישי ברוורמן: אני מבין עברית אבל אני לא מבין משפטנית.

אבישי ברוורמן: שמעתי את חבר הכנסת כץ.

אבישי ברוורמן: בנושאים המשפטיים, כאשר יש פה את כל הדעות- -

חיים כץ: היועץ המשפטי של הוועדה ינסח.

אבישי ברוורמן: - - עורכי-הדין עצמון וכספי ימליצו לי.

אבישי ברוורמן: את התוכן אני מבין, את המשפטנות פחות.

אבישי ברוורמן: אבל אולי עו"ד רבינוביץ תיתן לי פתרון הפעם.

<שוש סוזנה רבינוביץ: אני ב"שיטת העז".

<שוש סוזנה רבינוביץ: מה שכתוב בסעיף קטן (ב) כרגע הוא בעצם בדיוק מה שכולם רוצים.

חיים כץ: מה שכתוב בסעיף קטן (ב) זה בעצם, או כתוב?

חיים כץ: זה כתוב, אז זה לא בעצם.

חיים כץ: כתוב.

<שוש סוזנה רבינוביץ: אני עולה חדשה...

<שוש סוזנה רבינוביץ: אנחנו רוצים לקבל ודאות שאין פה חובה לחזור לטכנאי שנמצא בדרך אלי.

<איתי עצמון: נכון, מדובר על העוסק.

<אייל פרובלר: אבל לא לטלפון הפרטי של הטכנאי.

חיים כץ: לא מעניין אותי הטלפון הפרטי של הטכנאי.

<שוש סוזנה רבינוביץ: אם יש חברה שהטכנאי כן רוצה לתת את מספר הטלפון שלו, יבורך.

<איתי עצמון: עו"ד רבינוביץ, איך שאני מבין את הסעיף, מדובר על כך שהצרכן יחזור לעוסק, לא לטכנאי.

<שוש סוזנה רבינוביץ: הטכנאי הוא לא עוסק?

<איתי עצמון: הטכנאי הוא נציג של העוסק.

<יעל שכטר סיטמן: חשוב שזה יובהר בסעיף.

<יעל שכטר סיטמן: לא לכולם ברור שלא מדובר בטכנאי.

אבישי ברוורמן: תכתוב את זה, איתי עצמון.

<לאה ורון: השאלה איך לכתוב.

<לאה ורון: מה לכתוב?

<פאדיה זידאן: כשמדובר על שיחה למוקד טלפוני ומשאירים את הפרטים שהמוקד יחזור למתקשר, יהיה קצת קשה להגיע לאותו נציג.

<הילה דוידוביץ-בלומנטל: בקשר לאס-אם-אס, גם בתקנות מענה טלפוני אנושי – עכשיו אני פותחת אותן – אני רואה שההסדר שקבענו הוא שהעוסק חוזר לצרכן ואם הוא לא עונה הוא משאיר לו הודעה, או באס-אם-אס או במשיבון.

<הילה דוידוביץ-בלומנטל: כלומר, כבר הנחנו בתקנות אחרות שזו הדרך.

<לאה ורון: ובכל מקרה מדובר על העוסק, לא על נציגו של העוסק.

<לאה ורון: נכון?

<הילה דוידוביץ-בלומנטל: כן.

<איתי עצמון: יהא נציגו אשר יהא.

<הילה דוידוביץ-בלומנטל: הנחנו שיש אפשרות או לשלוח אס-אם-אס או להשאיר הודעה במשיבון, וגם שם לכאורה ניתן להגיד שאולי אין לו טלפון נייד.

<לאה ורון: את עונה על משהו אחר.

<לאה ורון: עכשיו השאלה היא האם הטכנאי נחשב לעוסק, כי הסעיף אומר "פנייה טלפונית של עוסק לצרכן תיעשה...".

<הילה דוידוביץ-בלומנטל: אני חושבת שאם אומרים "עוסק" – אם רוצים נציג אז צריך להגיד, אבל אם לא הרי זה למוקד.

<איתי עצמון: אני חושב שמדובר על העוסק, כפי שאת אומרת.

<איתי עצמון: לא מדובר על הטכנאי הספציפי.

<הילה דוידוביץ-בלומנטל: אם רוצים לטכנאי, צריך להגיד את זה.

אבישי ברוורמן: אז תציע את הנוסח.

<איתי עצמון: השאלה מה רוצים.

חיים כץ: אני רוצה שלא יהיה כמו פה, שכולם מבזבזים זמן.

חיים כץ: אני רוצה שלא ישחיתו את זמני.

חיים כץ: אני רוצה לקבל שירות.

חיים כץ: זה מה שאני רוצה.

חיים כץ: אני רוצה שאחכה בבית ואם לא הייתי על-יד הטלפון כאשר הטכנאי יתקשר לא אאבד חצי יום עבודה.

חיים כץ: לא מעניין אותי לתת עבודה לעורכי-דין שידונו וידברו וכן הלאה.

חיים כץ: וואלה, אני בא מהחיים.

חיים כץ: אם אתן לכם לנהל עסק – העסק ימות.

חיים כץ: אם אחד מכם צריך לנהל עסק, העסק ימות.

חיים כץ: אנחנו מדברים ומדברים.

חיים כץ: בסך הכול אני רוצה שכאשר אני בא הביתה ומאבד חצי יום עבודה, שאאבד חצי יום עבודה פעם אחת ושהטכנאי יגיע.

חיים כץ: זה מה שאני רוצה.

חיים כץ: זה העונש שלי, שאני לא רוצה לאבד יותר ימי עבודה.

חיים כץ: מדברים ומדברים ומדברים.

חיים כץ: בסך הכול מה רציתי?

חיים כץ: אני לא בונה טיל לחלל, לא מציב לוויין בחלל.

חיים כץ: בסך הכול אני רוצה שמישהו יענה לי.

חיים כץ: מה קרה פה?

אבישי ברוורמן: רבותי, למען האמת, זה קורה לי בנושאים – יש פה הרבה רפורמות.

אבישי ברוורמן: את כל הדיון המלומד והמורכב הזה, שעליו אפשר לכתוב דוקטורטים, אפשר היה לקיים לפני הישיבה בשיחה ולגמור את זה.

אבישי ברוורמן: חבל לבזבז את הזמן.

אבישי ברוורמן: איתי עצמון, אצביע על הסעיף כפי שהוא.

אבישי ברוורמן: אם אתם רוצים, תנסחו אותו.

אבישי ברוורמן: אתם רוצים לשפר את הנוסח, תשפרו.

חיים כץ: נסמיך אותך לנסח.

<איתי עצמון: אפשר לעשות שיפור ניסוח שלא נוגע במהות.

<איתי עצמון: המהות צריכה להיות ברורה.

חיים כץ: נכון וזה מה שאישרה ועדת השרים לענייני חקיקה.

אבישי ברוורמן: המהות, שיחזור אליו מישהו הביתה באמצעות העוסק.

<יעל שכטר סיטמן: העוסק זה מוקד השירות.

חיים כץ: לא אכפת לי איך, אפילו באמצעות חמותי...

<איתי עצמון: באמצעות העוסק, איך שהוא פועל.

<איתי עצמון: יכול להיות שהוא לא פועל באמצעות מוקד שירות.

<יעל שכטר סיטמן: בסדר, אבל צריך להבהיר שלא מדובר בטכנאי.

<יעל שכטר סיטמן: אני מהתאחדות התעשיינים.

<יעל שכטר סיטמן: יש לנו חשש כבד מאוד שזה ייצור הרבה בעיות.

<יעל שכטר סיטמן: החברה עצמה צריכה לדעת על כל מקרה שקורה וכל דבר שמדווח.

<יעל שכטר סיטמן: אם זה יהיה דרך הטכנאי עצמו, שהוא יוזמן על-ידי הלקוח- - -

<לאה ורון: בהתאחדות התעשיינים "עוסק" זה טכנאי?

<יעל שכטר סיטמן: לא.

אבישי ברוורמן: גמרנו.

אבישי ברוורמן: "עוסק".

אבישי ברוורמן: זה נגמר.

אבישי ברוורמן: הערה אחרונה של איתי עצמון ואז נצביע ונעבור להצעת החוק הבאה.

<איתי עצמון: יש לי הערה נוספת.

<איתי עצמון: אתמול, כידוע, עבר תיקון לחוק הגנת הצרכן, תיקון מקיף שעניינו אכיפה מנהלית.

<איתי עצמון: מכיוון שכל הפרה של חוק הגנת הצרכן יש לצידה סמכות להטיל עיצום כספי, אני מציע, כדי שיהיה כלי אכיפה- - -

<הילה דוידוביץ-בלומנטל: אני צריכה לבדוק את זה.

<הילה דוידוביץ-בלומנטל: זה דבר חדש שעולה.

<איתי עצמון: דיברנו על זה עם הרשות להגנת הצרכן.

חיים כץ: אני מסכים לזה.

אבישי ברוורמן: הוא לא סיים את ההצעה.

אבישי ברוורמן: למה כל הזמן מתפרצים פה?

אבישי ברוורמן: תמשיך.

אבישי ברוורמן: אני מבקש לא להפסיק אנשים בזמן הדיבור שלהם.

<איתי עצמון: התחלתי לומר, מכיוון שלגבי כל הפרה של הוראה בחוק הגנת הצרכן יש סמכות להטיל עיצומים כספיים, יש שני מדרגים שנקבעו לתיקון לחוק שהתקבל אתמול בכנסת.

<איתי עצמון: אני מציע לאפשר גם כאן לממונה על הגנת הצרכן והסחר ההוגן להטיל עיצום כספי על עוסק שהפר את הוראות הסעיף המוצע, סעיף 18ג המוצע לחוק הגנת הצרכן.

אבישי ברוורמן: בדרג הנמוך.

<איתי עצמון: אגיד גם מה הסכומים.

<הילה דוידוביץ-בלומנטל: יכול להיות שההצעה הזאת בסדר.

<הילה דוידוביץ-בלומנטל: מכיוון שזה לא הובא בפני, בעצם כל סעיף שעבר לאכיפה המנהלית מהפלילי או סעיף חדש עבר אצלנו אישור ובחינה.

<הילה דוידוביץ-בלומנטל: זאת אומרת, אין אצלנו עמדה כללית שכל סעיף וסעיף חדש בחוק הגנת הצרכן יהיה הפרה מנהלית.

<הילה דוידוביץ-בלומנטל: אנחנו צריכים לבחון.

<הילה דוידוביץ-בלומנטל: יכול להיות שכן.

<איתי עצמון: אבל אנחנו בהכנה לקריאה שנייה ושלישית.

חיים כץ: הם יכולים להגיש הסתייגות.

חיים כץ: תגישו הסתייגות.

<איתי עצמון: אתם רוצים לשמור על זכותכם להגיש הסתייגות?

<הילה דוידוביץ-בלומנטל: כן.

<הילה דוידוביץ-בלומנטל: ייתכן שזה בסדר, אבל ייתכן שלא.

חיים כץ: את יכולה להגיש הסתייגות.

<איתי עצמון: אני רוצה להגיד בצורה יותר מפורטת.

<איתי עצמון: מדובר על תיקון לסעיף 22ג לחוק, שעניינו עיצום כספי.

<איתי עצמון: לפי אותו סעיף יש סמכות לממונה על הגנת הצרכן להטיל עיצום כספי בסכום של 22,000 שקלים חדשים, ואם העוסק אינו תאגיד – בסכום של 7,000 שקלים חדשים על עוסק שהפר את הוראות הסעיף.

אבישי ברוורמן: למען יראו וייראו.

אבישי ברוורמן: בסדר גמור.

אבישי ברוורמן: אם כך, אני מעלה את זה להצבעה ויהיו ניסוחים לדברים האלה.

אבישי ברוורמן: מי בעד?

אבישי ברוורמן: מי נגד?

אבישי ברוורמן: בעד – 2

אבישי ברוורמן: נמנעים – אין

חיים כץ: גם פה אני מצביע במקום חבר הכנסת זאב אלקין.

אבישי ברוורמן: אושר.

אבישי ברוורמן: סיימנו את החוק הזה.

אבישי ברוורמן: אם יהיו עוד הסתייגויות התיקונים יעלו הלאה.

<פאדיה זידאן: סליחה, לא הבנו מה הנוסח.

<פאדיה זידאן: עם הרישה או בלי?

<איתי עצמון: הנוסח נשאר כפי שהוא, לא נעשה שינוי בנוסח.

<פאדיה זידאן: אבל סיכמנו שאת הרישה נוריד.

<איתי עצמון: לא הבנתי כך את הסיכום.

<איתי עצמון: הבנתי שהצעת החוק נותרת כפי שהיא.

חיים כץ: עם מי "סיכמנו"?

חיים כץ: היועץ המשפטי של הוועדה הבין את מה שאני רוצה.

חיים כץ: לא סיכמתי אתך כלום.

<פאדיה זידאן: אמרת שעיקר הצעת החוק הוא כאשר לא עונים לעוסק.

<איתי עצמון: הוועדה הצביעה על סעיף קטן (א).

<איתי עצמון: כעת נותר לאשר את סעיפים קטנים (ב) ו-(ג) וכן את התיקון הנוסף שהצעתי כרגע לגבי העיצומים הכספיים.

אבישי ברוורמן: אני מעלה את הכול להצבעה מי בעד?

אבישי ברוורמן: מי נגד?

אבישי ברוורמן: בעד – 2

אבישי ברוורמן: נמנעים – אין

חיים כץ: אני מחליף את חברת הכנסת גילה גמליאל.

אבישי ברוורמן: אושר.

<קריאה: סעיף קטן (א) נשאר אותו דבר?

<קריאה: מה הסעיף?

<איתי עצמון: הסעיף כפי שמופיע בנוסח שפורסם ברשומות.

חיים כץ: הנוסח שאושר על-ידי ועדת השרים לחקיקה.

<פאדיה זידאן: ביקשנו שיוכנס תיקון.

<איתי עצמון: אבל יש חברי כנסת שמחליטים.

חיים כץ: אני לא עובד אצלך.

<אפרת רחלי מאירי: העניין הוא הניסוח, בגלל שיש חוסר בהירות.

אבישי ברוורמן: יש פה 30 עורכי-דין.

אבישי ברוורמן: תיפגשו לפני הדיון ותגיעו להסכמה.

אבישי ברוורמן: אני מקבל את מה שאמר חבר הכנסת כץ, אני לא יכול כל הזמן לשבת פה ולברבר בלי סוף.

אבישי ברוורמן: גמרנו.

אבישי ברוורמן: לי יש רק שני יועצים משפטיים שיושבים פה עכשיו.

אבישי ברוורמן: אני לא יכול בכל עודף התחכום הזה להבין.

אבישי ברוורמן: זה כמו הקשר הגורדי.

אבישי ברוורמן: שמעתם על אלכסנדר הגדול, איך הפך להיות המלך הגדול?

אבישי ברוורמן: חתך.

אבישי ברוורמן: סיימנו את זה?

<איתי עצמון: אני מבין שהצעת החוק אושרה לקריאה השנייה והשלישית.

<איתי עצמון: משרד המשפטים שומר על זכותו להסתייג מנושא העיצומים הכספיים.

<אפרת רחלי מאירי: אני חושבת שפשוט מבחינת ניסוח בעברית, זה אפילו לא משפטית, יש אי-בהירות.

חיים כץ: תיפגשי עם היועץ המשפטי של הוועדה.

חיים כץ: תיפגשו עם עורכי-הדין ותנסחו.

אבישי ברוורמן: יש לכם זמן להתנסח.

<אפרת רחלי מאירי: לפי הפרשנות זה לנציג העוסק.

<אפרת רחלי מאירי: צריך לכתוב את זה.

<אפרת רחלי מאירי: בעברית "עִמו" זה נציגו.

אבישי ברוורמן: סליחה, זאת הפעם האחרונה.

אבישי ברוורמן: לגבי הניסוח אין לי שום בעיה.

חיים כץ: אבל למה בזמן הוועדה?

חיים כץ: אתם לא צריכים להשחית את זמן הוועדה.

חיים כץ: תיפגשו ביניכם ותנסחו את ההסכמות.

<איתי עצמון: רק משפט.

<איתי עצמון: כאשר מדובר בסעיף קטן (ב) על "יוכל הצרכן ליצור עמו קשר", אתם אומרים שמדובר על קשר עם העוסק, כך הבנתי שהוכרע.

<איתי עצמון: אז נכתוב.

<אפרת רחלי מאירי: לפי העברית זה נציג.

<איתי עצמון: אנחנו נשנה את זה.

אבישי ברוורמן: תכתבו את זה ביחד.

אבישי ברוורמן: בשביל זה לא צריך את כולם פה.

חיים כץ: אני רוצה להודות ליושב-ראש הוועדה, למנהלת הוועדה ולצוות של הוועדה על כך שהביאו את הצעת החוק אל סף סיומה בוועדה.

חיים כץ: עכשיו נשאר לנו להעביר את זה במליאה ואני מקווה שאתם תעלו את זה במליאה ושתהיה לי הזכות להצביע במושב הזה.

אבישי ברוורמן: תהיה לך זכות.

<פאדיה זידאן: סליחה, אני מבקשת סבלנות.

<פאדיה זידאן: הרישה של הסעיף אמרת שהיא לא העיקר מבחינתך.

<פאדיה זידאן: הצעת החוק מבחינתך באה לפתור מקרה שאין מענה כשהעוסק מתקשר בטלפון.

<פאדיה זידאן: הרישה הנמצאת היום רק מעוררת בעיות, כאשר היא לא באה לפתור את הבעיה שהמציע רואה.

חיים כץ: בגילי אני כבר לא זוכר על מה דיברנו.

חיים כץ: .. עכשיו אנחנו הולכים לחוק חדש.

חיים כץ: תשאלי אותי אחר-כך ואענה לך.

אבישי ברוורמן: תיפגשו שניכם, תיפגשי עם עו"ד אפרת רחלי מאירי, תיפגשי עם הצוות המשפטי של הוועדה.

אבישי ברוורמן: נגמר.

אבישי ברוורמן: הצבענו על הצעת החוק.

אבישי ברוורמן: תודה רבה.

אבישי ברוורמן: הישיבה נעולה.